รัฐบาลไทย-ข่าวทำเนียบรัฐบาล-สรรพากรยกระดับการทำงานครั้งใหญ่ นำระบบ Agile มาสร้างนวัตกรรมตอบโจทย์บริการผู้เสียภาษี
วันจันทร์ที่ 4 พฤศจิกายน 2562
สรรพากรยกระดับการทํางานครั้งใหญ่ นําระบบ Agile มาสร้างนวัตกรรมตอบโจทย์บริการผู้เสียภาษี
กรมสรรพากรจัดการประชุม/สัมมนาผู้บริหารกรมสรรพากรทั่วราชอาณาจักร ประจําปีงบประมาณ พ.ศ. 2563 ในวันที่ 4 – 5 พฤศจิกายน 2562 เพื่อมอบนโยบายการเป็นองค์กรที่คล่องตัวรวดเร็ว ยกระดับการทํางานครั้งใหญ่ เร่งกระบวนการเปลี่ยนผ่านสู่ดิจิทัล
กรมสรรพากรจัดการประชุม/สัมมนาผู้บริหารกรมสรรพากรทั่วราชอาณาจักร ประจําปีงบประมาณ พ.ศ. 2563 ในวันที่ 4 – 5 พฤศจิกายน 2562 เพื่อมอบนโยบายการเป็นองค์กรที่คล่องตัวรวดเร็ว (Agile Organization) ยกระดับการทํางานครั้งใหญ่ เร่งกระบวนการเปลี่ยนผ่านสู่ดิจิทัล (Digital Transformation) เดินหน้าสร้างนวัตกรรมที่ยึดผู้เสียภาษีเป็นศูนย์กลาง ส่งเสริมการสร้างกระบวนการการทํางานที่มีการปรับตัวและการเรียนรู้ด้วยความรวดเร็ว (Agile)
นายเอกนิติ นิติทัณฑ์ประภาศ อธิบดีกรมสรรพากร เปิดเผยว่า ในปีงบประมาณ พ.ศ. 2563 นี้ กรมสรรพากรจะนํากระบวนการทํางานแบบ Agile ขับเคลื่อนยุทธศาสตร์ D2RIVE ซึ่งประกอบด้วย (1) Digital Transformation (2) Data Analytics (3) Revenue Collection (4) Innovation (5) Values และ (6) Efficiency เพื่อมุ่งสู่เป้าหมายการจัดเก็บรายได้ให้ตรงเป้า ออกนโยบายภาษีให้ตรงกลุ่ม และบริการผู้เสียภาษีให้ตรงใจ เพื่อสร้างความสามารถในการตอบสนองต่อผู้เสียภาษี โดยการยึดผู้เสียภาษีเป็นศูนย์กลาง (Taxpayer – Centric) พร้อมรับการเปลี่ยนแปลง (Adaptive to change) การทํางานที่เน้นผลลัพธ์ (Output Oriented) และการทํางานเป็นทีม (Teamwork)
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า เพื่อเป็นการนําร่องในการนําแนวคิด Agile มาใช้กับแผนงาน/โครงการสําคัญภายใต้ยุทธศาสตร์ D2RIVE ในปี 2563 ดังนี้
D-Digital Transformation –การปรับเปลี่ยนกระบวนงานเพื่อนําไปสู่การเป็นองค์กรนวัตกรรม เช่น (1) แผนการจัดทําสถาปัตยกรรมองค์กร (Enterprise Architecture: EA) เพื่อเตรียมปรับปรุงระบบทั้งหมด ของกรมสรรพากรให้พร้อมต่อการก้าวกระโดดของเทคโนโลยีและการเปลี่ยนแปลงในเชิงกระบวนการทางธุรกิจ (2) แผนงานพัฒนาระบบการกรอกแบบล่วงหน้า (Prefill) เพื่ออํานวยความสะดวกการยื่นแบบภาษีบุคคลธรรมดา
D - Data Analytics - การเพิ่มประสิทธิภาพการวิเคราะห์ข้อมูลขนาดใหญ่ เช่น แผนงานการเชื่อมโยงข้อมูล (Data Integration) เพื่ออํานวยความสะดวกผู้เสียภาษีและเพิ่มประสิทธิภาพการทํางานของกรมสรรพากร
R - Revenue Collection - การเก็บภาษีอย่างมีประสิทธิภาพ ถูกต้อง และเป็นธรรม ได้แก่ (1) แผนควบคุม และติดตามแผนงานสํารวจผู้เสียภาษีรายใหม่ จากการปฏิบัติงานสํารวจและผู้เสียภาษีรายใหม่ ที่มีภาษีชําระเพื่อสร้าง ความเป็นธรรมให้กับผู้เสียภาษีที่เสียภาษีถูกต้องในระบบ (2) แผนงานพัฒนางานกฎหมาย และงานอุทธรณ์ภาษีเพื่อเพิ่มประสิทธิภาพการจัดเก็บภาษีและเพิ่มประสิทธิภาพการทํางานของกรมสรรพากรทําให้งานอุทธรณ์มีการพิจารณารวดเร็วขึ้น
I - Innovation - การสร้างนวัตกรรมโดยจัดทําโครงการ RD Sandbox เพื่อรองรับการนํานวัตกรรมต่าง ๆ ที่ได้จากการทํา Design thinking และการประกวด Hackathon มาทดสอบในสภาพแวดล้อมจริง
V - Values - การพัฒนากรมสรรพากรให้เป็นองค์กรคุณธรรม โดยจัดทําแผนงานขับเคลื่อน องค์กรคุณธรรมเพื่อนําคุณธรรมของกรมสรรพากร ได้แก่ ซื่อสัตย์ (Honesty) รับผิดชอบ (Accountability) มอบใจบริการ (Service Mind) ไปสู่การปฏิบัติอย่างเป็นรูปธรรม
E - Efficiency - การยกระดับประสิทธิภาพของคนและงาน ได้แก่ (1) แผนงานโรงเรียนสรรพากร เพื่อพัฒนาบุคลากรสรรพากรทุกระดับอย่างต่อเนื่อง (2) แผนงาน RD Branding เพื่อสร้างเอกลักษณ์ของกรมสรรพากร และสร้างการรับรู้คุณค่าและประสบการณ์ที่ดีให้กับผู้ที่ติดต่อกับกรมสรรพากร (3) แผนงานประชาสัมพันธ์ภายในและภายนอกเพื่อทําให้เรื่องภาษีเป็นเรื่องง่ายคนไทยตระหนักถึงหน้าที่การเสียภาษี (4) แผนงานองค์กรอัจฉริยะ (Smart Office) เพื่อพัฒนาการทํางานของกรมสรรพากรให้มีประสิทธิภาพประสิทธิผลมากยิ่งขึ้น
นายเอกนิติ นิติทัณฑ์ประภาศ อธิบดีกรมสรรพากร กล่าวสรุปว่า ในการจัดประชุมสัมมนาผู้บริหารกรมสรรพากรทั่วราชอาณาจักรในวันนี้เป็นการเตรียมความพร้อมให้บุคลากรกรมสรรพากรที่มีอยู่ทั่วประเทศเข้าใจ และสามารถนําแนวคิด Agile มาใช้ในการบริหารทรัพยากรและบริหารเวลาได้อย่างมีประสิทธิภาพและประสิทธิผลสูงสุด โดยกรมสรรพากรได้เชิญคุณอาทิตย์ นันทวิทยา ประธานกรรมการบริหาร ประธานเจ้าหน้าที่บริหาร และกรรมการกํากับความเสี่ยง ธนาคารไทยพาณิชย์ จํากัด (มหาชน) มาแบ่งปันประสบการณ์การขับเคลื่อนธนาคารไทยพาณิชย์ จํากัด (มหาชน) ผ่านการทํา Digital Transformation และการปรับเปลี่ยนการทํางานและวัฒนธรรมองค์กรให้เป็น Agile Organization และ คุณวิษณุ ศรีเจริญ FSVP Agile Change Division, Agile Enable Business Unit ธนาคารไทยพาณิชย์ จํากัด (มหาชน) มาให้ความรู้เกี่ยวกับการประยุกต์ใช้ Agile ในการทํางานและการเสริมสร้างวัฒนธรรมองค์กร Agile Organization ไปที่สรรพากรระดับภาคและพื้นที่ด้วย เพื่อสู่เป้าหมายการจัดเก็บให้ตรงเป้า ออกนโยบายให้ตรงกลุ่ม และบริการให้ตรงใจต่อไป